تووڕ "سی ئێن ئێن" ئەمریکی وت: پاتریشیا کوبتا، لە تەمەن ٨٣ ساڵە، لە تاوسان ١٩٩٢ دویاترین دیداری بوی لە بێتسبیرگ.
شویەگەی، بۆب کوبتا، ئاگاداری لەبان نەمانی دویای چەن مانگیگ لە پاییز توومار کرد، و لە مەوقە وە دەسەڵاتەیل وت: تا ئیرنگە ژنەگەی وەیجویرە گوما نەویە.
پولیس وتیش: پولیس وت: پارەکە دوو کەس ئاگاداری لە پەیاکردن ئەو ژن بیسەروشوینە توومار کرد، ک وتن: مەزەنە دیرن پاتریشیا ها ناو ماڵیگ چەودیاریکردن پیریەل لە بوتوریکو.
بریان کولهێپ جیگر سەرۆک شارەوانی ناوچەی روس وت: ئاگاداریمان کردن ک لە ساڵ ١٩٩٩ هاتیەسە ماڵەگە، ک لەناو جادەیل بوتوریکو بویە.
وتیش: ئەو دوو کەسە وتنە: پاتریشا یە چەن ساڵیگە هەنای لەناو جادەیل گردێد هویچ باسیگ لە ژیان تایبەت خوەی نیەکەێد، و ئەرا کەسیش نیەویشێد لە کوو هاتگە.
تاقیکردن دی ئێن ئەی دەسمیەتی لە دڵنیابوین لە ناسنامەی کرد، ک هیشت پولیس بزانێد یە پاتریشیاس.
شویەگەی پاتریشیا لە کۆنگرەیگ رووژنامەوانی وت: خیزانەگە هەنای وینەگەی دی وەکوتپڕ زانستن یە خوەیە.
